ആശാവര്ക്കറെ സോഷ്യല് മീഡിയയിലൂടെ ഭീഷണിപ്പെടുത്തിയ മൂന്ന് സിപിഎം നേതാക്കള്ക്കെതിരെ കേസ് ഭീഷണിപ്പെടുത്തിയവരില് വനിതാ ഗ്രാമപഞ്ചായത്തംഗവും കണ്ണൂര്: ആശാവര്ക്കറെ സോഷ്യല് മീഡിയയിലൂടെ ഭീഷണിപ്പെടുത്തിയതിന് വനിതാ ഗ്രാമപെഞ്ചായത്തംഗം ഉള്പ്പെടെയുള്ള മൂന്നു പേര്ക്കെതിരെ കേളകം പൊലിസ് കേസെടുത്തു. ഭിന്നശേഷിക്കാരന് കൊവിഡു ബാധിച്ച മരിച്ച സംഭവത്തില് കൊട്ടിയൂര് പഞ്ചായത്ത് പന്ത്രണ്ടാം വാര്ഡ് ആശാവര്ക്കെതിരെ ഭീഷണിമുഴക്കുകയും സോഷ്യല്മീഡിയയില് അപകീര്ത്തികരമായ പരാമര്ശം നടത്തുകയും ഇതിനു ശേഷം ആശാവര്ക്കറെ ഫോണില് വിളിച്ചു അസഭ്യം പറഞ്ഞു. ഭീഷണിപ്പെടുത്തുകയും ചെയ്തതിന് പഞ്ചായത്തംഗം ഉഷ അശോക് കുമാര്, സി. പി. എം കൊട്ടിയൂര് ലോക്കല് കമ്മിറ്റിയംഗം എം.സി ഷാജു, വെങ്ങ ലോട് സ്വദേശി സജീവന് എന്നിവര്ക്കെതിരെയാണ് പൊലിസ് കേസെടുത്തത്. ആശാവര്ക്കര് ഷിന്റോ പി. ജോര്ജ് കേളകം പൊലിസില് നല്കിയ പരാതിയിലാണ് നടപടി. Stories you may Like